Петя Дубарова
В родината

chitanka.info

Приказка чудна ме носи,

пее край мене светът,

тичам с крачетата боси,

птички над мене летят.

Блеснал е Слънчо във радост.

Рой златокрили пчели

пълнят гората със младост.

Всичко във песен звъни.

Колко си скъпа, родино!

Ти си най-светлия рай!

В тебе живея щастливо,

в теб съм щастлива безкрай!

11.01.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.